Patvirtintas 2022 m. kultūros vertybių apskaitos dokumentų projektų rengimo planas

Informuojame, kad Kultūros paveldo departamentas prie Kultūros ministerijos (toliau – Departamentas), planuodamas kultūros vertybių apskaitą, Departamento direktoriaus 2022 sausio 18 įsakymu Nr. Į-16 patvirtino Nekilnojamųjų kultūros vertybių, kurioms Kultūros paveldo centras ir Departamento teritoriniai skyriai 2022 m. rengs apskaitos dokumentaciją, sąrašą. Taip pat Departamento direktoriaus 2022 m. sausio 18 d. įsakymu Nr. Į-15 buvo patvirtintas Kultūros paveldo centro 2022 metų kultūros vertybių apskaitos dokumentų projektų rengimo planas.

Sudarant sąrašus buvo atsižvelgta į Departamento direktoriaus 2019 m. spalio 3 d. įsakymu Nr. Į-264 patvirtintame Departamento metinių kultūros vertybių apskaitos dokumentų projektų rengimo planų sudarymo tvarkos apraše numatytus prioritetus:

9.2.1. objektas yra Pasaulio paveldo sąrašo vietovėje;

9.2.3. objektas susijęs su išsivadavimo iš okupacinių režimų ir Lietuvos valstybingumui svarbiais įvykiais bei asmenimis;

9.2.4. jei objektą numatoma skelbti valstybės saugomu, kultūros paminklu;

9.2.5. kitais metais planuojami (prašyme yra nurodytas ir patvirtintas esamas pasirengimas ir (ar) skirtas finansavimas) tvarkymo darbai kultūros vertybėse;

9.2.6. būtina tikslinti kultūros vertybės apskaitos dokumentaciją pagal atliktų tyrimų (prašyme nurodomos konkrečių tyrimų ataskaitos) rezultatus ar paaiškėjus naujiems faktams;

9.2.7. jei tai yra medinio paveldo objektas;

9.2.8. jei tai kilnojamosios kultūros vertybės, grąžinamos religinėms bendrijoms ir bendruomenėms;

9.2.9. jei tai pagal prigimtį yra kilnojamosios kultūros vertybės, o Kultūros vertybių registre (toliau – Registre) registruotos kaip nekilnojamosios kultūros vertybės (DV, DR);

9.2.10. jei kultūros paveldo objektams rengiami individualūs apsaugos reglamentai;

9.3.12. jei yra didelė kultūros paveldo objektų ir vietovių sankaupa vienoje teritorijoje.

Atkreipiame dėmesį, kad planuojant apskaitą yra palikta galimybė kreiptis dėl apskaitos dokumentacijos kultūros vertybėms parengimo papildomai. Tam kultūros vertybių apskaitos dokumentų projektų rengimo planuose yra palikta laisvų vietų, kurios 2022 m. eigoje bus užpildomos, atsižvelgus į Departamento gautus prašymus ar atsiradus nenumatytam poreikiui patikslinti duomenis Kultūros vertybių registre ar kultūros paveldo objektą, vietovę įrašyti į Kultūros vertybių registrą.

Plačiau: <http://www.kpd.lt/news/6094/158/Patvirtinti-2022-metu-kulturos-vertybiu-apskaitos-dokumentu-projektu-rengimo-planai/d,pagrindinis.html>

Išsamesnę informaciją apie konkrečių objektų apskaitos dokumentų rengimą bei terminus taip pat galite rasti adresais [www.kpc.lt](http://www.kpc.lt) ; [www.kpd.lt](http://www.kpd.lt) .